BEC พุ่งเกือบ 10% นิวไฮรอบ 10 เดือน โบรกฯ ปรับเป้าใหม่ 5.95 บ. ลุ้นปี 64 เทิร์นอะราวด์
BEC พุ่งเกือบ 10% นิวไฮรอบ 10 เดือน โบรกฯ ปรับเป้าใหม่ 5.95 บ. ลุ้นปี 64 เทิร์นอะราวด์ ล่าสุอยู่ที่ 5.70 บาท บวก 0.50 บาท หรือ 9.62% มูลค่าซื้อขาย 152.46 ล้านบาท
BEC พุ่งเกือบ 10% นิวไฮรอบ 10 เดือน โบรกฯ ปรับเป้าใหม่ 5.95 บ. ลุ้นปี 64 เทิร์นอะราวด์ ล่าสุอยู่ที่ 5.70 บาท บวก 0.50 บาท หรือ 9.62% มูลค่าซื้อขาย 152.46 ล้านบาท
20 พ.ย. 2563

ผู้สื่อข่าวรายงานว่า ราคาหุ้น บริษัท บีอีซี เวิลด์ จำกัด (มหาชน) หรือ BEC ล่าสุด ณ เวลา 15.11 น. อยู่ที่ 5.70 บาท บวก 0.50บาท หรือ 9.62% สูงสุดที่ 5.75 บาท ต่ำสุดที่ 5.20 บาท ด้วยมูลค่าซื้อขาย 152.46 ล้านบาท โดยราคาหุ้นปรับตัวขึ้นสูงสุดในรอบ 10 เดือน นับตั้งแต่ราคาหุ้นอยู่ที่ 6.20 บาท เมื่อวันที่ 17 ม.ค.2563

โดย บล.โนมูระ พัฒนสิน ระบุในบทวิเคราะห์ คงคำแนะนำ “Trading Buy” ปรับราคาเป้าหมายปี 2564 ขึ้นเป็น 5.95 บาท (เดิม 5.25 บาท) คาดกำไรสุทธิไตรมาส 4/63 ฟื้นตัวเมื่อเทียบจากไตรมาสก่อนต่อเนื่องจากรายได้ Content licensing เพิ่มขึ้น และคาดกำไรสุทธิปี 2564 ฟื้นตัวแข็งแกร่งเป็น 322 ล้านบาท (เดิมคาด 202 ล้านบาทลบ.) จากผลบวกของการปรับโครงสร้างองค์กรลดต้นทุนและค่าใช้จ่าย และคาดเม็ดเงินโฆษณาฟื้นตัวจากปี 2563 นอกจากนี้ ยังมี Upside risk จากธุรกิจ Online platform ที่ BEC จะเปิดตัวต้นปีหน้าซึ่งเรายังไม่รวมในประมาณการ เบื้องต้นคาดรายได้ส่วนเพิ่มระยะแรกคงยังไม่มาก
ด้าน บล.เคจีไอ (ประเทศไทย) ระบุในบทวิเคราะห์ ประเมินราคาเป้าพื้นฐานหุ้น BEC ที่ 5.7 บาท และประเมินปี 2564 จะ Turnaround เป็นกำไร 404 ล้านบาท จาก i) แผนการปรับโครงสร้างภายใน (ลดต้นทุน ลด SG&amp;A) เริ่มเห็นผลทำให้พลิกกลับมามีกำไรได้แล้วในไตรมาส 3/63 และคาดจะรับรู้เต็มปีในปี 2564 ii) รายได้เพิ่มขึ้นจากทั้งยอดโฆษณา และยอดขายคอนเทนท์